**Lars Bryggman** (s. 9. tammikuuta 1993 Uumaja, Ruotsi) on ruotsalainen jääkiekkoilija, joka edustaa SM-liigajoukkue Pelicansia. Hän toimii joukkueen varakapteenina. Bryggman on pelipaikaltaan oikea laitahyökkääjä.

Ura
---

### Seuraura

Bryggman on Storfors AIK:n kasvatti. Hän siirtyi juniorina sittemmin Piteå HC:hen. Bryggman oli kaudella 2008–2009 tehoilla 14+12=26 seuran J18-joukkueen paras pistemies ja hän jakoi sisäisen maalipörssin voiton Jens Sundkvistin kanssa. Kaudeksi 2019–2010 Bryggman siirtyi Skellefteå AIK:n organisaatioon. Hän voitti kauden 2010–2011 päätteeksi J18 Allsvenskanin hopeaa. Kaudeksi 2012–2013 Bryggman palasi Piteå HC:hen pelaamaan Ruotsin kolmanneksi korkeinta sarjatasoa maan I-divisioonaa. Hän oli tehoilla 18+16=34 joukkueen toiseksi paras maalintekijä ja kolmanneksi paras pistemies.

Huhtikuussa 2013 Bryggman teki kaksivuotisen SHL-sopimuksen Luleå HF:n kanssa. Kauden 2013–2014 kynnyksellä syyskuussa seura kuitenkin lainasi hänet sarjatasoa alemmas HockeyAllsvenskan-joukkue Asplöven HC:hen. Bryggman pelasi siellä suurimman osan kaudestaan tehden 43 runkosarjaottelussa tehot 8+11=19. SHL:ssä hän pelasi kauden aikana 18 runkosarjaottelua tehden yhden maalin ja neljä playoff-ottelua tehden yhden maalin. Bryggman teki SHL-debyyttinsä 26. marraskuuta 2013 vieraissa Frölunda HC:tä vastaan. Hänet merkittiin Luulajan nelosketjun oikeaan laitaan Vjatšeslav Truhnon ja Karl Fabriciuksen viereen. Byrggman sai ottelussa jääaikaa 11.25 minuuttia. SHL-uransa avausmaalin hän teki 1. helmikuuta 2014 Linköping HC:tä vastaan. SHL-uransa ensimmäisen playoff-maalin Bryggman teki neljännessä puolivälieräottelussa 22. maaliskuuta 2014 Växjö Lakers HC:tä vastaan. Hänen osumansa jäi Luulajan 5–4-voittoon päättyneen ottelun voittomaaliksi ja se hyväksyttiin videotarkistuksen jälkeen. Ottelusarjan voitti lopulta kuitenkin Växjö voitoin 4–2. Bryggman pelasi kauden aikana myös neljä European Trophy-ottelua ilman tehopisteitä.

Kaudella 2014–2015 Bryggman pelasi SHL:ssä 31 runkosarjaottelua tehden kolme syöttöpistettä ja kahdeksan playoff-ottelua tehden yhden maalin. Hän pelasi myös kuusi Mestarien liigan ottelua tehden yhden maalin. Bryggman voitti CHL:n mestaruuden. Hän pelasi ison osan kaudestaan myös lainalla Asplövenin Allsvenskan-joukkueessa, jossa Bryggman pelasi 25 ottelua. Bryggman siirtyi kaudeksi 2015–2016 vuoden mittaisella sopimuksella Allsvenskan-joukkue Leksands IF:ään. Marraskuussa hänen sopimuksensa seuran kanssa purettiin, kun Leksandin urheilutoimenjohtaja Christer Siikin mukaan joukkueessa oli tarpeeksi Bryggmanin tyylisiä pelaajia. Hän palasi loppukaudeksi takaisin Asplöveniin, josta puolestaan Leksandin suuntaan siirtyi Johan Porsberger. Asplövenin kausi päättyi putoamiseen HockeyEttaniin.

Bryggman siirtyi kaudeksi 2016–2017 jatkamaan Allsvenskan-pelejään vuoden mittaisella sopimuksella IK Panterniin. Marraskuussa 2016 seura lainasi hänet alustavasti viikoksi SHL-joukkue Malmö Redhawksiin. Bryggman pelasi siellä lopulta yli puolet kaudestaan ja kauden loppuun pelaten 29 runkosarjaottelua tehopistein 5+8=13 ja 12 playoff-ottelua ilman tehopisteitä. Kesäkuussa 2017 hän teki Redhawksin kanssa uuden, kauden 2017–2018 kattavan sopimuksen. Bryggmanin kausi päättyi kuitenkin toisessa puolivälieräottelussa tulleen jalkavamman vuoksi. Tammikuussa 2018 hän teki Redhawksin kanssa kaksivuotisen jatkosopimuksen.

Kaudella 2019–2020 Bryggman teki SHL:n yhden kauden piste-ennätyksensä tehoilla 9+18=27, joilla hän oli Malmö Redhawksin toiseksi paras pistemies Fredrik Händemarkin jälkeen. Joulukuussa 2019 Bryggmanin sopimusta seuran kanssa jatkettiin kolmella vuodella kevääseen 2023 saakka. Kausi 2021–2022 hänellä päättyi loukkaantumiseen runkosarjan lopulla maaliskuussa 2022. Kauden jälkeen huhtikuussa Bryggmanin sopimus Redhawksin kanssa viimeisestä kaudesta purettiin.

Bryggman siirtyi kaudeksi 2022–2023 vuoden mittaisella sopimuksella SM-liigajoukkue Pelicansiin. Hän jakoi 14 osumallaan joukkueen sisäisen maalipörssin kolmannen sijan Aatu Jämsenin kanssa. Pudotuspeleissä Bryggman teki viisi maalia, joista kaksi oli voittomaaleja. Viidennessä puolivälieräottelussa 24. maaliskuuta 2023 Kalevan Palloa vastaan hän teki tehot 2+1=3, kun Pelicans voitti ottelun lukemin 3–1. Bryggmanin toinen osuma syntyi ylivoimalla ja se jäi joukkueen voittomaaliksi. Pelicans siirtyi ottelusarjassa 3–2-johtoon. Taavi Vartiainen valitsi hänet ottelun Alumnien tähtien ykköstähdeksi. Myös ottelusarjan seitsemännessä ottelussa 28. maaliskuuta 2023 Bryggman teki KalPaa vastaan kaksi maalia. Niistä ensimmäinen jäi Pelicansin 4–2-voittoon päättyneen ottelun voittomaaliksi ja se ratkaisi joukkueelle välieräpaikan. Bryggman keräsi ottelusta tasakentällisin teholukeman +3. Jan Latvala valitsi hänet ottelun Alumnien tähtien kolmostähdeksi. Bryggman voitti kauden päätteeksi SM-hopeaa. Heinäkuussa 2023 hän teki vuoden mittaisen jatkosopimuksen Pelicansin kanssa. Kaudeksi 2023–2024 Bryggman nimettiin joukkueen varakapteeniksi.

### Maajoukkueura

Bryggman pelasi World U-17 Hockey Challengessa vuonna 2010, jolloin hän voitti pronssia. Yhteensä Bryggman on pelannut 12 poikien maaottelua.

Pelityyli
---------

Pelicansin päävalmentaja Tommi Niemelän mukaan Bryggman on erittäin isokokoisena laiturina kamppailuvoimainen, hyvä maalinedustalla ja kova duunari. Niemelän mukaan hänessä on pelaajatyyppinä paljon samaa kuin joukkuetta aiemmin edustaneessa Jiří Smejkalissa. Niemelän mukaan Bryggman on osoittanut SHL:ssä pelatessaan pystyvänsä tekemään myös tehoja.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Skellefteå AIK | SuperElit | 3 | 0 | 1 | 1 | 2 | – | – | – | – | – |
| 2010–2011 | Skellefteå AIK | SuperElit | 30 | 0 | 4 | 4 | 31 | – | – | – | – | – |
| 2011–2012 | Skellefteå AIK | SuperElit | 41 | 9 | 10 | 19 | 20 | 3 | 1 | 0 | 1 | 0 |
| 2012–2013 | Piteå HC | HockeyEttan | 37 | 18 | 16 | 34 | 18 | 17 | 10 | 5 | 15 | 6 |
| 2013–2014 | Luleå HF | SHL | 18 | 1 | 0 | 1 | 2 | 4 | 1 | 0 | 1 | 2 |
|  | Asplöven HC | Allsvenskan | 43 | 8 | 11 | 19 | 22 | – | – | – | – | – |
| 2014–2015 | Luleå HF | SHL | 31 | 0 | 3 | 3 | 8 | 8 | 1 | 0 | 1 | 0 |
|  | Asplöven HC | Allsvenskan | 25 | 3 | 4 | 7 | 4 | – | – | – | – | – |
| 2015–2016 | Leksands IF | Allsvenskan | 19 | 2 | 2 | 4 | 12 | – | – | – | – | – |
|  | Asplöven HC | Allsvenskan | 33 | 5 | 12 | 17 | 30 | 10 | 5 | 1 | 6 | 8 |
| 2016–2017 | IK Pantern | Allsvenskan | 27 | 5 | 7 | 12 | 16 | – | – | – | – | – |
|  | Malmö Redhawks | SHL | 29 | 5 | 8 | 13 | 10 | 12 | 0 | 0 | 0 | 4 |
| 2017–2018 | Malmö Redhawks | SHL | 48 | 7 | 14 | 21 | 20 | 2 | 1 | 0 | 1 | 0 |
| 2018–2019 | Malmö Redhawks | SHL | 30 | 7 | 6 | 13 | 16 | 5 | 1 | 0 | 1 | 6 |
| 2019–2020 | Malmö Redhawks | SHL | 50 | 9 | 18 | 27 | 41 | – | – | – | – | – |
| 2020–2021 | Malmö Redhawks | SHL | 49 | 8 | 12 | 20 | 22 | 2 | 0 | 0 | 0 | 0 |
| 2021–2022 | Malmö Redhawks | SHL | 41 | 7 | 3 | 10 | 18 | – | – | – | – | – |
| 2022–2023 | Pelicans | SM-liiga | 47 | 14 | 9 | 23 | 41 | 18 | 5 | 4 | 9 | 6 |
| 8 kautta | yhteensä | SHL | 296 | 44 | 64 | 108 | 137 | 33 | 4 | 0 | 4 | 12 |
| 1 kausi | yhteensä | SM-liiga | 47 | 14 | 9 | 23 | 41 | 18 | 5 | 4 | 9 | 6 |
| 4 kautta | yhteensä | Allsvenskan | 147 | 23 | 36 | 59 | 84 | 10 | 5 | 1 | 6 | 8 |

Lähteet
-------

* Lars Bryggman The Internet Hockey Databasessa (englanniksi)
* Lars Bryggman Eurohockey-sivustolla (englanniksi)
* Lars Bryggman *Elite Prospects*. Everysport Media Group AB.  (englanniksi)

### Viitteet

1. ↑  Lars "Lasse" Bryggman viihtyy Lahdessa ja odottaa kevään tosipelejä *youtube.com*.  10.3.2023. Lahden Pelicans Oy. Viitattu 21.6.2023.
2. 1 2 3 4 5 6  Lars Bryggman *Elite Prospects*. Everysport Media Group AB.  (englanniksi)
3. ↑  Tilastot - Lars Bryggman *liiga.fi*. Jääkiekon SM-liiga Oy. Viitattu 8.8.2022.
4. ↑  Lars Bryggman The Internet Hockey Databasessa (englanniksi)
5. ↑  Elite Prospects - Piteå HC J18 *eliteprospects.com*. Everysport Media Group AB. Viitattu 8.8.2022. (englanniksi)
6. ↑  Elite Prospects - Piteå HC *eliteprospects.com*. Everysport Media Group AB. Viitattu 8.8.2022. (englanniksi)
7. ↑  Hedlund, Robert: Ung Piteå-forward klar 2 år *luleahockey.se*.  25.4.2013. Luleå Hockey Drift AB. Viitattu 8.8.2022. (ruotsiksi)
8. ↑  Frölunda HC - Luleå HF (Line Up) *stats.swehockey.se*.  26.11.2013. Svenska Ishockeyförbundet. Viitattu 15.8.2023. (englanniksi)
9. ↑  Lars Bryggman *old.shl.se*. SHL AB. Viitattu 8.8.2022. (ruotsiksi)
10. ↑  Bergh, Martin: Omark sänkte Växjö och kvitterade kvartsfinalen *old.shl.se*.  22.3.2014. SHL AB. Viitattu 8.8.2022. (ruotsiksi)
11. ↑  Broman, Elin: Trio förstärker Leksands IF *leksandsif.se*.  18.5.2015. Leksands IF Ishockey AB. Viitattu 8.8.2022. (ruotsiksi)
12. ↑  Johan Porsberger förstärker LIF *leksandsif.se*.  11.11.2015. Leksands IF Ishockey AB. Viitattu 8.8.2022. (ruotsiksi)
13. ↑  Karlsson, Måns: SHL-meriterad forward jagas av Pantern: "Jag har pratat med dem" *Hockeysverige.se*.  18.7.2016. Everysport Media Group AB. Viitattu 8.8.2022. (ruotsiksi)
14. ↑  Svensson, Johan: Redhawks lånar forward *expressen.se*.  18.7.2016. Expressen Lifestyle AB. Viitattu 8.8.2022. (ruotsiksi)
15. ↑  Winnberg, Christian: Lars Bryggman klar för fortsättning i Redhawks *malmoredhawks.com*.  1.6.2017. Malmö Redhawks Ishockey AB. Viitattu 8.8.2022. (ruotsiksi)
16. ↑  Bodin, Uffe: Säsongen över för Malmöforwarden: "Lider med honom" *hockeysverige.se*.  22.3.2018. Everysport Media Group AB. Viitattu 8.8.2022. (ruotsiksi)
17. ↑  Winnberg, Christian: Lars Bryggman förlänger sitt Redhawkskontrakt *malmoredhawks.com*.  31.1.2018. Malmö Redhawks Ishockey AB. Viitattu 8.8.2022. (ruotsiksi)
18. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 8.8.2022. (englanniksi)
19. ↑  Winnberg, Christian: Treårig kontraktsförlängning för Bryggman *malmoredhawks.com*.  7.12.2019. Malmö Redhawks Ishockey AB. Viitattu 8.8.2022. (ruotsiksi)
20. ↑  Magnus Pääjärvi och Lars Bryggman missar resten av säsongen *hockeysverige.se*.  9.3.2022. Everysport Media Group AB. Viitattu 8.8.2022. (ruotsiksi)
21. ↑  Winnberg, Christian: Lars Bryggman och Kalle Östman lämnar Redhawks *malmoredhawks.com*.  20.4.2022. Malmö Redhawks Ishockey AB. Viitattu 8.8.2022. (ruotsiksi)
22. 1 2  Pelicans vahvistuu ruotsalaiskaksikolla ja Tappara-pakilla *pelicans.fi*.  26.7.2022. Lahden Pelicans Oy. Viitattu 8.8.2022.
23. ↑  Elite Prospects - Pelicans *eliteprospects.com*. Everysport Media Group AB. Viitattu 21.6.2023. (englanniksi)
24. ↑  Pelicans - Kalpa, 24.3.2023 *liiga.fi*.  24.3.2023. Jääkiekon SM-liiga Oy. Viitattu 21.6.2023.
25. ↑  Savonen, Ilari: SM-liigan välieräjoukkueet selvillä – Pelicans rynnisti jatkoon, Lars Bryggman Lahden seiskapelin tähti *MTVuutiset.fi*.  28.3.2023. Telia Company AB. Viitattu 21.6.2023.
26. ↑  Pelicans - Kalpa, 28.3.2023 *liiga.fi*.  28.3.2023. Jääkiekon SM-liiga Oy. Viitattu 21.6.2023.
27. ↑  Välkommen tillbaka "Lasse" – Lars Bryggmanille yksivuotinen jatkosopimus *pelicans.fi*.  21.7.2023. Lahden Pelicans Oy. Viitattu 21.7.2023.
28. ↑  Hurmerinta, Eero: Miika Roine jatkaa Pelicans-kapteenina − kapteenistossa myös nuorta voimaa ja ulkomaalaisia *Jatkoaika.com*.  15.8.2023. Jatkoaika r.y. Viitattu 15.8.2023.

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
45 Olkinuora |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Carlsson |
-- Horký |
-- Jordán (**A**) |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki